חכם סיני אמר פעם שהטיימינג זה הכל בחיים. מדובר במשפט שתופס לגבי תחומים רבים, ובפרט כשהדבר נוגע לאיטום גגות. ההמלצה שלנו היא שלא להמתין עד לבואו של החורף המלווה בנטיפים מהתקרה, שכן הביקוש לעבודות בתקופה זו עולה משמעותית- והמחיר בהתאם. המקצוענים מאתר טוב תודה מסבירים על כל השיטות הנפוצות לאיטום גגות ומפרטים את יתרונותיה וחסרונותיה של כל שיטה ושיטה.
באופן כללי, קיימים מספר סוגים של חומרים נפוצים לאיטום גגות, בהם הזפת החם, היריעות הביטומניות, חומרי האיטום האקריליים, וכן חומרי האיטום הביטומנים המשחתיים וחומרי האיטום הפוליאוריטנים. עיקרון הברזל החשוב ביותר הוא שחומרי איטום מאותה משפחת חומרים תמיד יאחזו זה מעל זה בצורה טובה יותר בהשוואה לחומרים ממשפחות שונות. לדוגמה, יריעות ביטומניות מהוות אופציה מעולה מעל לגג עם זיפות, שכן, שניהם מקבוצת החומרים הביטומנים, בעוד שאותן היריעות מעל לחומר איטום אקרילי הן מתכון לאסון! מכאן, שתמיד יהיה זה נכון לבחור בשיטת האיטום העושה שימוש בחומר איטום המשויך לאותה קטגורית חומרים שכבר קיימת מעל הגג.
שיטת הזיפות, המוכרת לכולנו, נחשבת לשיטה מיושנת שהולכת ונדחקת בהדרגה על ידי היריעות הביטומניות. רועי סימן טוב מחברת RST איטום ובינוי, חברה משפחתית ותיקה המתמחה באיטום גגות באזור המרכז, מציין: "מדובר, אמנם, בשיטה ישנה הנדחקת הצידה, אך באופן עקרוני, אין כל מניעה מיישומה, שכן, היא הוכיחה את אמינותה והיא עדיין אחת מהשיטות הנפוצות והיעילות ביותר בעולם". ניתן ליישמה מעל לגגות עם זיפות ישן או מעל לגגות חדשים.
היתרונות: לדברי רועי סימן טוב, הזפת החמה חודרת ומחלחלת דרך החריצים והנימים ויוצרת שכבת הגנה אטימה במיוחד ובלתי ניתנת לחדירה. כמו כן, שיטת הזיפות הנה הזולה ביותר מבין כל השיטות הקיימות כיום בשוק.
החסרונות: הזפת עמידה פחות בהשוואה ליריעות הביטומניות, מהסיבה שהבדלי הטמפרטורה גורמים לה להתרחב ולהתכווץ, כשבמרוצת הזמן נוצרים סדקים ונימים. לכן, חובה לתחזק ולהגן על הזיפות באמצעות שכבת הלבנה על בסיס שנתי קבוע, אחרת יינזק לחלוטין כתוצאה מחשיפתו לשמש. האחריות על הזיפות היא לרוב ל-4 עד 5 שנים.
היריעות הביטומניות נחשבות כיום לשיטת האיטום הפופולרית והאיכותית ביותר לגגות מרוצפים, גגות שטוחים ומרפסות, ומותאמות ליישום מעל לגגות המצופים בזפת או גגות חדשים מבטון או בטקל. היריעות אינן מותאמות ליישום ישיר מעל לגגות עם איטום אקרילי ישן, ובנסיבות הללו יעלה הצורך בהסרת שכבת האיטום האקרילית הישנה.
היתרונות: לדברי חלבי רביע מחברת חלבי רביע איטום, הפועלת באזור המרכז והשרון ומתמחה בכל סוגי האיטום, היריעות הביטומנית גמישות, חזקות ועמידות מאוד בפני קריעה ופגיעות מכניות, והן אינן מצריכות תחזוקה שוטפת והלבנה מחדש מידי שנה. האחריות הניתנת על עבודת האיטום בשיטה זו היא בדרך כלל לתקופה של 10 שנים.
החסרונות: מדובר בשיטה שהנה יקרה ב-50% ואף יותר משיטת הזיפות. כמו כן, דודי שמש וקונסטרוקציות נוספות דורשים את פירוקם בטרם פריסת היריעות, ושככל שהגג מרובה בדודי שמש, כך עלות העבודה הופכת ליקרה יותר.
נהוג להשתמש בחומרי האיטום האקריליים מעל לגגות המתאפיינים בשטח קטן ושיפועים טובים כמו מרפסות, גגונים וכדומה, או לשלבם בשיטת האיטום ביריעות ביטומנית כאמצעי לשדרוג התשתית ושיפור תוחלת החיים של היריעות.
היתרונות: בעלי אחיזה מעולה מעל לתשתיות בטון ואחיזה טובה גם מעל לתשתיות נוספות. כמו כן, הם ניחנים בעמידות משופרת להיקוויות מים ושלוליות קטנות (לא מים עומדים) ומבטלים את הצורך בהלבנה בשל צבעם הלבן.
החסרונות: אינם עמידים בתנאים של היקוות מים ממושכת, העלולה לגרום להתמוססות חומרי האיטום וקילופם מהתשתית.
החסרונות: ניתן לעשות בהם שימוש לצורך ביצוע תיקונים מקומיים בלבד.